Publication: Magyar Közlöny
Issue: MK-2003-78 (Year: 2003, Number: 78)
Era: 1990-2004
Section: az Alkotmány módosításáról szóló 1990. évi XL. törvény.
Paragraph Index: 1085

1989. évi helyzetnek megfelelõen az Egyezségokmányban foglaltak részleges tükrözéséig jutott el. Az 55. § késõbbi módosítása, az Egyezmény és annak kiegészítõ jegyzõkönyveinek a magyar jog részévé tétele, a jogállam elveinek megfelelõen történt átalakulás, az Alkotmánybíróság gyakorlatában a személyi szabadság jogának sérelme miatt történõ kártalanításra igénybe vehetõ kétféle út (polgári jogi kártérítés, Be. alapján megvalósuló kártalanítás) elismerése alapot nyújtanak az Alkotmány 55. §-a (3) bekezdésének a megváltozott körülményekre tekintettel lévõ értelmezésére. Az Alkotmány 55. §-a (3) bekezdésében meghatározott kártalanításhoz való jog átfogja az Egyezségokmányban (és az Egyezményben) megfogalmazott felelõsségi alapon történõ kártérítéshez való jogot, valamint a téves bírói ítélet miatt elszenvedett sérelmek miatt érvényesíthetõ kártalanításhoz való jogot is. Az Alkotmánynak ez a szabálya nem az egyes jogágak kártérítési felelõsségi szabályait ismétli meg, hanem az alkotmányjog szintjén jelentkezõ, a személyi szabadság alapvetõ jogának sérelmére tekintettel fennálló, alkotmányi alapú kártalanítási jogot tartalmazza. Ennek az Alkotmányon alapuló jognak a megvalósítására szolgálnak az egyes jogágak szintjén (a polgári jogban, a büntetõeljárási jogban), e jogágak sajátos szabályozási rendszerének, elveinek megfelelõen kialakított rendelkezések. Akkor, amikor az egyes jogágak szintjén meghatározott szabályok a kártalanítás korlátozását mondják ki, e rendelkezések alkotmányossági vizsgálatának alapja tehát az Alkotmány 55. §-a (3) bekezdésének az elõzõek szerint, az Egyezségokmánnyal és az Egyezménnyel összhangban értelmezett kártalanításhoz való jog. Dr. Harmathy Attila s. k., alkotmánybíró A párhuzamos indokoláshoz csatlakozom: Dr. Bihari Mihály s. k., Dr. Kukorelli István s. k., alkotmánybíró alkotmánybíró Alkotmánybírósági ügyszám: 548/B/1999. A Kormány határozatai A Kormány 1061/2003. (VII. 2.) Korm. határozata az Új Kézfogás Közalapítvány Alapító Okiratának módosításáról A Kormány

Source: https://magyarkozlony.hu/hivatalos-lapok/ae44786c6b358e682b1128c82dcab49105025e0c/dokumentumok/e65bed944575f7ba7930018e54d6cac76ebbd190/letoltes